[{"text_idx": "#000000", "text": "Kylauudis.ee on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!\npalume saata e-posti aadressil info@kylauudis.ee"}, {"text_idx": "#000001", "text": "on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!"}, {"text_idx": "#000003", "text": "Ringlusse tuleb uus erikujundusega euromu\u0308nt"}, {"text_idx": "#000004", "text": "Eestis jo\u0303uab alates 2. jaanuarist ringlusse erikujundusega 2-eurone mu\u0308nt, mis on pu\u0308hendatud eurosularaha kasutuselevo\u0303tu 10. aastapa\u0308evale."}, {"text_idx": "#000005", "text": "Uue kujundusega 2-eurone ma\u0308lestusmu\u0308nt lastakse ringlusse 2012. aastal ko\u0303ikides euroala riikides kogutiraaz\u030ciga ligikaudu 90 miljonit mu\u0308nti. Ma\u0308lestusmu\u0308nt on ka\u0308ibemu\u0308nt ehk tavapa\u0308rane maksevahend, millel on erikujundus. Eesti Pank emiteerib erikujundusega 2-euroseid kaks miljonit tu\u0308kki."}, {"text_idx": "#000006", "text": "Uue euromu\u0308ndi kujunduse valisid va\u0308lja euroala elanikud e-ha\u0308a\u0308letuse teel viie kavandi seast. Kavandid olid Euroopa Komisjoni korraldatud avalikule konkursile esitanud euroala riikide elanikud. Vo\u0303idukavand su\u0308mboliseerib euro ta\u0308htsust, kuidas eurost on viimase ku\u0308mne aastaga saanud u\u0308lemaailmselt mo\u0303jukas va\u0308a\u0308ring ja selle mo\u0303ju inimeste igapa\u0308evaelule, kaubandusele, to\u0308o\u0308stusele ja energeetikale. Seda va\u0308ljendavad mu\u0308ndil kujutatud inimesed, laev, tehas ja tuuleenergiajaamad. Mu\u0308ndil on kujutatud aastaarvud 2002 ja 2012."}, {"text_idx": "#000008", "text": "2-eurose ma\u0308lestusmu\u0308ndi rahvusliku ku\u0308lje kujundus on ko\u0303ikidel euroalariikidel u\u0308hesugune, kuid erinev on emiteeritava riigi ta\u0308his ja servatekst. Eesti ma\u0308lestusmu\u0308ndil on so\u0303na \u201cEESTI\u201d ning servatekstis so\u0303na \u201cEESTI\u201d pu\u0308sti ja u\u0308mberpo\u0308o\u0308rdult."}, {"text_idx": "#000009", "text": "Kord aastas vo\u0303ivad euroala riigid va\u0308lja lasta u\u0308he u\u0308hise ma\u0308lestusmu\u0308ndi. Eurot kasutavad riigid on varem va\u0308lja andnud u\u0308hise rahvusliku vo\u0303i riigiku\u0308ljega ma\u0308lestusmu\u0308nte kahel korral \u2013 Euroopa Liidu 50. aastapa\u0308eva ta\u0308histamiseks 2007. aastal ja 10 aasta mo\u0308o\u0308dumise ta\u0308histamiseks majandus- ja rahaliidu ning euro kui virtuaalse valuuta loomisest 2009. aastal."}]